ส่วนที่ 1

ข้อมูลสรุป (Executive Summary)

บริษัท ชินแซทเทลไลท์ จำกัด (มหาชน) (“บริษัทฯ” หรือ “SATTEL”) เดิมชื่อบริษัท ชินวัตร
แซทเทลไลท์ จำกัด (มหาชน) ดำเนินธุรกิจทางด้านโทรคมนาคม (Telecommunications)
ประกอบธุรกิจหลัก 4 ธุรกิจ ได้แก่

1. ธุรกิจบริการสื่อสารดาวเทียมและบริการที่เกี่ยวเนื่อง

บริษัทฯ
เป็นผู้ให้บริการและดำเนินโครงการดาวเทียมสื่อสารแห่งชาติภายใต้สัมปทานจากกระทรวงเทคโนโลยีสารสนเทศและการสื่อสาร
(“MICT”) เป็นระยะเวลา 30 ปี สิ้นสุดปี พ.ศ.2564 ปัจจุบันบริษัทฯ
จัดส่งดาวเทียมขึ้นสู่วงโคจรแล้วทั้งสิ้น 4 ดวง คือ ไทยคม 1A ไทยคม 2 ไทยคม 3 และ ไทยคม
4(ไอพีสตาร์) ซึ่งบริษัทฯ ได้จัดส่งสู่วงโคจรเมื่อวันที่ 11 สิงหาคม 2548 ที่ผ่านมา
โดยดาวเทียมไทยคม 4(ไอพีสตาร์) เป็นดาวเทียมบรอดแบนด์ดวงแรกของโลก
มีพื้นที่บริการครอบคลุมพื้นที่เอเชียและแปซิฟิก
ให้บริการรับ-ส่งสัญญาณดิจิตอลความเร็วสูงในรูปแบบอินเตอร์เน็ตโปรโตคอล
โดยสามารถรับส่งสัญญาณได้ทั้งข้อมูล ภาพ และเสียงในเวลาเดียวกันได้อย่างมีประสิทธิภาพ

ในปัจจุบันเอเชีย-แปซิฟิก เป็นภูมิภาคที่มีประชากรมากที่สุดในโลก
ดังนั้นอัตราการเติบโตของการใช้งานอินเทอร์เน็ตความเร็วสูงในภูมิภาคนี้จึงเพิ่มขึ้นมาก
ปัจจุบันนี้มีผู้ใช้บริการดังกล่าวถึง 332 ล้านคน ซึ่งนับเป็น 1 ใน 3
ของผู้ใช้บริการอินเทอร์เน็ตความเร็วสูงทั่วโลก นอกจากนี้
ยังเป็นภูมิภาคที่มีผู้นำทางด้านอินเทอร์เน็ตความเร็วสูงทั้งสองประเทศคือ เกาหลีใต้และ ญี่ปุ่น
และมีมหาอำนาจด้านอินเทอร์เน็ตในอนาคต คือจีนและ อินเดีย ดังนั้น ประเทศจีน และ อินเดีย
จึงเป็นตลาดที่ใหญ่และสำคัญสำหรับโครงการไอพีสตาร์

ภาวะอุตสาหกรรมดาวเทียมสื่อสารยังคงมีการเจริญเติบโตขึ้นอย่างต่อเนื่องถึงแม้จะมีสภาวะการแข่งขันค่อนข้างสูง
โดยบริษัทฯ มีแนวนโยบายในการสร้างมูลค่าเพิ่มให้กับลูกค้าโดยการพัฒนาผลิตภัณฑ์
(Application) และบริการเสริมต่างๆ
นำมาประยุกต์ใช้กับงานทางด้านดาวเทียมและให้บริการแบบเบ็ดเสร็จ (One–Stop service)
เช่น การให้บริการส่งสัญญาณโทรทัศน์ (Uplink service)
ร่วมกับการให้เช่าช่องสัญญาณดาวเทียม เป็นต้น

2. ธุรกิจโทรศัพท์

บริษัทฯ เป็นผู้ให้บริการธุรกิจโทรศัพท์ใน 2 ประเทศ

-   บริษัท ลาว เทเลคอมมิวนิเคชั่นส์ จำกัด (“LTC”)
    ซึ่งเป็นกิจการร่วมค้ากับรัฐบาลของประเทศสาธารณรัฐประชาธิปไตยประชาชนลาวเป็นผู้ให้บริการในประเทศสาธารณรัฐประชาธิปไตยประชาชนลาว
    LTC ได้รับสิทธิในการดำเนินธุรกิจโทรคมนาคมในประเทศลาว เป็นเวลา 25 ปี สิ้นสุดปี
    2564 โดยให้บริการโทรศัพท์พื้นฐาน (Fixed Line) โทรศัพท์เคลื่อนที่ (Cellular
    Phone) และบริการโทรศัพท์ระหว่างประเทศ (International Call)
    รวมถึงให้บริการสายเช่า โดย LTC มีส่วนแบ่งการตลาดสูงสุดในประเทศ

  โดยในปี 2548 มีอัตราการเติบโตของจำนวนผู้ใช้โทรศัพท์ประมาณ 62% ในปี 2548
  ตลาดโทรศัพท์มือถือในประเทศลาวมีการขยายตัวมากเป็นผลเนื่องมาจากมีเครื่องโทรศัพท์
  (Handset) มือสองราคาถูกจากประเทศไทยส่งเข้าไปขายในประเทศลาว
  ซึ่งทำให้ผู้ให้บริการโทรศัพท์เคลื่อนที่ในประเทศได้ทำการส่งเสริมการขายเจาะกลุ่มผู้มีรายได้น้อย
  และ กลุ่มวัยรุ่นมากขึ้น ส่งผลให้จำนวนผู้ใช้บริการโทรศัพท์เคลื่อนที่ประเภท Prepaid เพิ่มขึ้น

-   บริษัท กัมพูชา ชินวัตร จำกัด (“CamShin”)
    เป็นผู้ให้บริการในประเทศกัมพูชาโดยได้รับสัมปทานในการดำเนินกิจการโทรศัพท์ในประเทศกัมพูชาเป็นเวลา
    35 ปี สิ้นสุดปี 2571 Camshin ให้บริการโทรศัพท์พื้นฐานภายใต้ ระบบ CDMA
    และโทรศัพท์เคลื่อนที่ภายใต้ระบบ Digital Phone Services (GSM) 1800 และ 900
    MHz และ ระบบ CDMA ปัจจุบัน CamShin มีส่วนแบ่งตลาดเป็นอันดับ 2

  ตลาดธุรกิจทางด้านโทรคมนาคมในประเทศกัมพูชามีการแข่งขันค่อนข้างสูง
  เนื่องจากระบบโทรคมนาคมของ ประเทศกัมพูชายังไม่ได้รับการพัฒนามากนัก
  โดยในประเทศกัมพูชามีจำนวนผู้ใช้โทรศัพท์เคลื่อนที่มากกว่าจำนวนผู้ใช้โทรศัพท์พื้นฐาน
  การแข่งขันภายในอุตสาหกรรมจึงขึ้นอยู่กับการขยายโครงข่ายโทรศัพท์เพื่อให้ครอบคลุมในพื้นที่ที่มีความต้องการใช้บริการ

โดยทั้ง LTC และ Camshin มี บริษัท เชนนิงตัน อินเวสเม้นท์ พีทีอี จำกัด (“Shenington”)
เป็นผู้ถือหุ้นในสัดส่วน ร้อยละ 49 และ ร้อยละ 100 ตามลำดับ ในขณะที่ SATTEL
ถือหุ้นโดยตรงใน Shenington

3. ธุรกิจอินเตอร์เน็ต

บริษัทฯ เป็นผู้ให้บริการธุรกิจอินเตอร์เน็ตผ่านบริษัทย่อย/บริษัทร่วม/กิจการร่วมค้า ของบริษัทฯ
ทั้งสิ้น 4 แห่งได้แก่ 1) บริษัท ซีเอส ล็อกซอินโฟ จํากัด (มหาชน) (“CSL”)
ภายใต้สัมปทานจากการสื่อสารแหงประเทศไทย (“กสท.”) ให้
เปนผู้ใหบริการรับ-สงสัญญาณโทรทัศนผานดาวเทียม
และอินเตอรเน็ตผานดาวเทียมเปนระยะเวลา 22 ป สิ้นสุดป 2559
และเปนผูใหบริการอินเตอรเน็ตภายใต้ชื่อ ซีเอส ล็อกซอินโฟ (CS LoxInfo)
เพื่อใหบริการเครือขายอินเตอรเน็ตในเชิงพาณิชย เปนระยะเวลา 10 ป สิ้นสุดป 2550
ดวยเครือขายทั้งภาคพื้นดินและผานดาวเทียม โดย ซีเอส ล็อกซอินโฟ
ได้เข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 8 เมษายน 2547
(ดูรายละเอียดเพิ่มเติมจาก แบบแสดงรายการข้อมูล ของ CSL) 2) บริษัทกัมพูชา ชินวัตร จำกัด
ให้บริการอินเตอร์เน็ตในประเทศกัมพูชา 3) บริษัทลาว เทลเลคอมมิวนิเคชั่นส์ จำกัด
ให้บริการอินเตอร์เน็ตในประเทศลาว 4) บริษัท ชิน บรอดแบนด์ อินเตอร์เน็ต (ประเทศไทย)
จำกัด

4. ธุรกิจบริการจัดพิมพ์และเผยแพร่สมุดโทรศัพท์

บริษัทฯ เป็นผู้ให้บริการธุรกิจบริการจัดพิมพ์และเผยแพร่สมุดโทรศัพท์ผ่านบริษัทร่วม คือ บริษัท
เทเลอินโฟ มีเดีย จำกัด (“TMC”) ซึ่งถือหุ้นทั้งหมดโดย CSL TMC
ประกอบธุรกิจบริการจัดพิมพ์และเผยแพร่สมุดโทรศัพท์หน้าเหลืองทั่วประเทศไทยอย่างเป็นทางการเพียงรายเดียว
โดยได้รับอนุญาตจากทศท. เป็นระยะเวลา 10 ปี ตั้งแต่ฉบับประจำปี 2539 ถึง ปี 2548
โดยบริษัทฯ รับรู้รายได้จากธุรกิจบริการจัดพิมพ์และเผยแพร่สมุดโทรศัพท์ด้วยวิธีส่วนได้เสีย

ธุรกิจโทรคมนาคมเป็นธุรกิจที่ใช้เงินลงทุนสูง และ มีความเสี่ยงในการดำเนินธุรกิจในหลายด้าน
เช่น ความเสี่ยงที่เกิดจากความเสียหายของดาวเทียมขณะอยู่ในวงโคจร
ความเสี่ยงทางด้านการเปลี่ยนแปลงเทคโนโลยี รวมถึง
ความเสี่ยงที่เกิดจากการเปลี่ยนแปลงในกฎหมาย ระเบียบ ข้อบังคับ และนโยบายของรัฐบาล
ซึ่งรายละเอียดของความเสี่ยงได้เปิดเผยอยู่ในหัวข้อ ปัจจัยความเสี่ยง แล้ว

ปี 2548 บริษัทฯ มีกำไรสุทธิทั้งสิ้น 1,208 ล้านบาท เพิ่มขึ้นประมาณ ร้อยละ 41.1 จากปี 2547
ทั้งนี้เนื่องมาจากในปี 2548 บริษัทฯ มีรายได้จากการขายและบริการจากการให้บริการไอพีสตาร์
และ บริการโทรศัพท์ในต่างประเทศ เพิ่มขึ้น ประกอบกับ ในปี 2548 บริษัทฯ
รับรู้ค่าสินไหมทดแทนดาวเทียมไทยมคม 3 เป็นรายได้จำนวน 1,083 ล้านบาท
และมีกำไรจากอัตราแลกเปลี่ยนจำนวน 40 ล้านบาท บริษัทฯ มีกำไรจากการดำเนินงาน 680
ล้านบาท และมีกำไรก่อนดอกเบี้ยจ่าย ภาษี และ ค่าเสื่อมราคา 2,288 ล้านบาท โดยในปี 2548
บริษัทฯ จ่ายผลประโยชน์ตอบแทนแก่ภาครัฐในรูปของส่วนแบ่งรายได้ และภาษีจ่ายทั้งสิ้นจำนวน 420
ล้านบาท และ 200 ล้านบาท ตามลำดับ

เมื่อวันที่ 30 มิถุนายน 2548 บริษัทฯ ออกและเสนอขายหุ้นสามัญเพิ่มทุนแก่ประชาชนจำนวน 208
ล้านหุ้น ที่ราคา 15.3 บาท/หุ้น โดย ณ วันที่ 31 ธันวาคม 2548 บริษัทฯ มีทุนจดทะเบียน
5,606,282,500 บาท ทุนชำระแล้ว 5,453,789,085 บาท (มูลค่าที่ตราไว้หุ้นละ 5 บาท) และ
มี บริษัท ชิน คอร์ปอเรชั่น จำกัด (มหาชน) (“ชิน คอร์ปอเรชั่น”)
เป็นผู้ถือหุ้นรายใหญ่โดยมีสัดส่วนการถือหุ้นรวมร้อยละ 41.34